Факултет техничких наука Универзитета у Крагујевцу

Факултет техничких наука (скраћено ФТН) је високообразовна установа у Чачку и део је Универзитета у Крагујевцу. Основан је 18. новембра 1975. као Педагошко-технички факултет, док је 1986. преименован у Технички факултет. Данашњи назив је усвојио 2012. Актуелни декан је Данијела Милошевић. Историјат Основан 1975. године као Педагошко-технички факултет са смеровима који су образовали будуће професоре машинства, електротехнике и техничког образовања. Образовна делатност је проширена 1982. године, када се почело са школовањем дипломираних инжењера машинства и електротехнике. Факултет се развијао у складу са развојем привредног окружења. Стални научно-истраживачки рад и иновирање студијских програма били су разлог да ова образовно- научна установа 1986. године промени назив у Технички факултет- Чачак. Стручна звања стицана на Техничком факултету у том периоду била су: дипломирани инжењер електротехнике за индустријску енергетику дипломирани инжењер електротехнике за електроенергетске системе инжењер машинства инжењер електротехнике професор техничког образовања. У саставу Факултета пословала је Виша техничка школа, која од 1988. године ради као самостална установа. Као резултат уочавања повезаности значаја рачунарства и информатике са другим областима технике, од школске 1992-1993. године на Техничком факултету су заступљене нове наставне групе на којима су се образовали: дипломирани инжењери електротехнике за мехатронику и професори технике и информатике. Непрекидно унапређење наставних активности и осавремењавање наставних планова, резултовало је од школске 1998/1999. години новим смеровима: рачунарска техника и индустријски менаџмент, на којима су се школовали дипломирани инжењери електротехнике за рачунарску технику и дипломирани инжењери индустријског менаџмента. Због трансформација привредног окружења и наглог пораста броја малих и средњих предузећа, уочена је потреба за предузетничким образовањем. На трогодишње - струковне студије Предузетничког менаџмента прва генерација будућих инжењера менаџмента (предузетничког) уписана је у школској 2006-2007. години. Акредитацијом Факултета и студијских програма 2009. године, потврђено је да је Технички факултет у потпуности ускладио образовно- наставни процес са европским системом високог образовања. На нове акредитоване студијске програме прва генерација студената уписана је школске 2009-2010. године. Октобра 2012. године, факултет мења назив у Факултет техничких наука. У редовном циклусу акредитације, сви студијски програми и установа су поново успешно акредитовани 2014. године. Руководеће тело Факултета Руководство Факултета техничких наука чине декан проф. др Данијела Милошевић и продекани проф. др Небојша Митровић (продекан за науку и међународну сарадњу), доцент др Милан Плазинић (продекан за наставу), проф. др Снежана Драгићевић (продекан за финансије), студент Алекса Јовичић (студент-продекан). Савет Факултета чине чланови наставног и ненаставног особља Факултета, представници студената и представници Владе Републике Србије, која је оснивач Факултета. Паралелно са образовном делатношћу на техничком факултету се одвија и интензивна научно-истраживачка делатност која ја кулминирала одбранама већег броја магистарских и докторских теза. Факултет је током свог постојања оствари плодну сарадњу са многим домаћим и иностраним институцијама из домена науке и привреде. Посебно треба нагласити дугогодишњу сарадњу са српском академијом наука и уметности у области савремених материјала. Студијски програми Катедре Катедра за математику Катедра за физику и материјале Катедра за информационе технологије Катедра за рачунарску технику, аутоматику и телекомуникације Катедра за општу електротехнику и електронику Катедра за електроенергетику Катедра за индустријски менаџмент Катедра за производно машинство Катедра за механику и машинске конструкције Катедра за опште машинство Катедра за педагошко-техничке науке Види још Универзитет у Крагујевцу Списак факултета у Србији Референце Спољашње везе Званични веб-сајт